
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τροποποίηση και προσαρμογή του Π. Δ/τος 477/12.7.1982 
(ΦΕΚ 88/1982 Α') στις διατάξεις του Π. Δ/τος 76/1985 

(Δ.Κ.Κ.). 1 

Συγχώνευση κλάδων προσωπικού ΕΟΤ. 2 

Χορήγηση έκτακτης οικονομικής ενίσχυσης στους άνεργους φρεατο- 

ρύχους Λάρισας. 3 

Τροποποίηση της απόφασης Η/4981/1988 (ΦΕΚ 531/Β' του 

Υπουργού Εθν. Παιδείας και θρησκευμάτων . 4 

Τροποποίηση - προσαρμογή του Οργανισμού Εσωτερικής Υπηρε¬ 
σίας της Κοινότητας Αγ. Σπυρίδωνα Ν. Άρτας . 5 

Τροποποίηση - προσαρμογή του Οργανισμού Εσωτερικής Υπηρε¬ 
σίας της Κοινότητας Αγνάντων Ν. Άρτας . 6 

Τροποποίηση - προσαρμογή του Οργανισμού Εσωτερικής Υπηρε¬ 
σίας της Κοινότητας Κομποτίου, Ν. Άρτας .. 7 

Εν μέρει έγκριση της τροποποιήσεως και προσαρμογής του Οργαν- 
σιμού Εσωτερικής Υπηρεσίας της Κοινότητας Γαλατινής Ν. Κο¬ 
ζάνης στις διατάξεις του Ν. 1586/86 . 8 

Ψήφιση Οργανισμού Εσωτερικής Υπηρεσίας Κοινότητας Μουρε- 

σίου, Ν. Μαγνησίας. 9 

Ψήφιση Οργανισμού Εσωτερικής Υπηρεσίας Κοινότητας Άνω Λε¬ 
χωνιών, Ν. Μαγνησίας . ..10 

Σύμβαση μίσθωσης έργου στο δημοτικό Ωδείο Ξάνθης.11 

Τροποποίηση και προσαρμογή του Οργανισμού Εσωτερικής Υπηρε¬ 
σίας της Κοινότητας Κοίμησης Ν. Σερρών.12 

Τροποποίηση και προσαρμογή του Οργανισμού Εσωτερικής Υπηρε¬ 
σίας της Κοινότητας Πλατανακίων Ν. Σερρών .13 

Τροποποίηση και προσαρμογή του Οργανισμού Εσωτερικής Υπηρε¬ 
σίας της Κοινότητας Πεντάπολης Ν. Σερρών .14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 61.103 (1) 


Τροποποίηση και προσαρμογή του Π. Δ/τος 477/12.7.1982 (ΦΕΚ 

88/1982 Α') στις διατάξεις του Π. Δ/τος 76/1985 (Δ.Κ.Κ.). 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 1 του άρθρου 246 και τις διατάξεις του άρ¬ 
θρου 247 του Π.Δ/τος 76/1985 (Δ,Κ.Κ.). 

2. Τις διατάξεις του Π. Δ/τος 477/12.7.1982 με το οποίο συστή- 
θηκε η Δημοτική Επιχείρηση Παροχής Υπηρεσιών και Εκτέλεσης έρ¬ 
γων ειδών νεκροταφείου του Δήμου Καλλιθέας του νομού Αττικής. 

3. Την Υ.679/8.8.1988 απόφαση του Πρωθυπουργού για τον κα¬ 
θορισμό αρμοδιοτήτων στον Αναπληρωτή Υπουργό Εσωτερικών (ΦΕΚ 
565/8.8.1988, τεύχος Β'). 

4. Την 172/1988 απόφαση του δημοτικού συμβουλίου Καλλιθέας, 
αποφασίζουμε: 


Τροποποιούμε και προσαρμόζουμε τις διατάξεις του Π. Δ/τος 477/ 
12.7.1982 (ΦΕΚ 88/1982 Α') με το οποίο συστήθηκε η Δημοτική 
Επιχείρηση παροχής Υπηρεσιών και Εκτέλεσης Έργων ειδών Νεκρο¬ 
ταφείου, στο Δήμο Καλλιθέας του Νομού Αττικής, στις διατάξεις του 
Π.Δ/τος 76/1985 Δ.Κ.Κ., ως εξής: 

1. Συνιστάται στο Δήμο, Καλλιθέας του Νομού Αττικής Δημοτική 
Επιχείρηση παροχής υπηρεσιών με την επωνυμία «Δημοτική Επιχεί¬ 
ρηση παροχής υπηρεσιών Δήμου Καλλιθέας» ως ίδιο νομικό πρόσωπο 
ιδιωτικού δικαίου, το οποίο διέπεται από τις διατάξεις των άρθρων 246 
έως 253, 256, 260 και 272 του Π. Δ/τος.76/1985 (Δημοτικός και 
Κοινοτικός Κώδικας). 

2. Σκοπός της Επιχείρησης είναι: Η παροχή υπηρεσιών και εκτέλε¬ 
σης έργων στο δημοτικό νεκροταφείο Καλλιθέας όπως: 

- υπηρεσίες κυλικείου για κηδείες και μνημόσυνα, \ 

- λειτουργία-ανθοπωλείου για κατασκευή στεφανιών, στολισμό εκ¬ 
κλησίας για κηδείες και μνημόσυνα και πώληση ανθέων στους επισκέ¬ 
πτες του νεκροταφείου. 

- κατασκευή μαρμάρινων μνημείων γενικά για το δημοτικό νεκροτα¬ 
φείο Καλλιθέας ή και οποιοδήποταε άλλο νεκροταφείο. 

3. Έδρα της Επιχείρησης είναι ο Δήμος Καλλιθέας του Νομού Αττι- Χ · 
κής. 

4. Η διάρκεια της Επιχείρησης ορίζεται σε εννενήντα εννέα έτη (99) 
και αρχίζει από τις 16.7.1982 ημέρα δημοσίευσης του Π.-Δ. 477/ 
1982 (ΦΕΚ 88/16.7.1982 τ.Α’) με το οποίο συστήθηκε η Επιχεί- 
ρηση. 

5. Η Επιχείρηση διοικείται από επταμελές (7) διοικητικό συμβούλιο, 
που τα μέλη του ορίζονται μαζί με αναπληρωτές από το δημοτικό συμ¬ 
βούλιο. Από τα μέλη του διοικητικού συμβουλίου τρεις (3) είναι αιρετοί 
εκπρόσωποι του δήμου Καλλιθέας, ένας (1) είναι εκπρόσωπος συνοικια¬ 
κού συμβουλίου, το οποίο καθορίζεται στην αρχή κάθε δημοτικής περιό¬ 
δου από το δημοτικό συμβούλιο, ένας (1) είναι εκπρόσωπος της Ένω¬ 
σης Επαγγελματοβιοτεχνών του δήμου Καλλιθέας και δύο (2) είναι δη¬ 
μότες ή κάτοικοι του δήμου Καλλιθέας που έχουν πείρα ή γνώσεις σχε¬ 
τικές με το αντικείμενο της επιχείρησης. 

Στην περίπτωση που η επιχείρηση απασχολεί περισσότερους από εί¬ 
κοσι εργαζομένους στο διοικητικό συμβούλιο της επιχείρησης ορίζεται 
εκπρόσωπος των εργαζομένων χωρίς αλλαγή της συστατικής πράξης, ο 
οποίος καταλαμβάνει τη θέση ενός δημότη ή κατοίκου, μέλους του Δ.Σ. 
της Επιχείρησης. ν 

6. Τα περιουσιακά στοιχεία τα οποία διαθέτει ο Δήμος Καλλιθέας 
στην Επιχείρηση είναι: 

α. η αίθουσα του δημοτικού κυλικείου εμβαδού 327 τ.μ. η οποία βρί¬ 
σκεται νοτιοδυτικά του δημοτικού νεκροταφείου. 

β. οι αίθουσες πώλησης ανθέων στεφάνων κ.λ.π. οι οποίες βρίσκονται 
δυτικά του δημοτικού νεκροταφείου. 

γ. χώρος 100 τ.μ. στη νότια πλευρά του νεκροταφείου για τη στέ¬ 
γαση του εργαστηρίου επεξεργασίας μαρμάρων. 

7. Ο Δήμος Καλλιθέας διαθέτει στην Επιχείρηση χρηματικό ποσό 
17.400.000 δρχ. ως αρχικό κεφάλαιό της. 

8. Πόροι της Επιχείρησης είναι: τα έσοδα από τη διάθεση των προϊό¬ 
ντων της, την παροχή των υπηρεσιών της και γενικά από την άσκηση 

της δραστηριότητας της, οι πρόσοδοι από την περιουσία της, δάνεια, 
κληρονομιές, εισφορές, δωρεές και λοιπές επιχορηγήσεις. 

9. Η Επιχείρηση διαλύεται: 

α. με απόφαση του δημοτικού συμβουλίου, με την απόλυτη πλειοψη- 
φία των μελών του και απόφαση του Υπουργού Εσωτερικών, 
β. Όταν λήξει χωρίς να παραταθεί η διάρκεια της Επιχείρησης, και 
γ. σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. Εκτός από 
την περίπτωση της πτώχευσης, η εκκαθάριση γίνεται από εκκαθαριστές 
που ορίζονται από το δημοτικό συμβούλιο. 

Στην εκκαθάριση διεκπεράιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και πληρώνονται τα 
χρέη της Επιχείρησης. 

Το υπόλοιπο περιέρχεται στο δήμο Καλλιθέας. 

10. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, η διαχείριση και εποπτεία της 
Επιχείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π. Δ/τος 76/1985, και την 25027/ 
9.4.1984 απόφαση του Υπουργού Εσωτερικών, που δημοσιεύτηκε στο 
ΦΕΚ 244/19.4.1984, τ. Β' 

11. Το Π.Δ/γμα 477/1982 (ΦΕΚ 88/1982/Α') καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΙΑΝΝΗΣ ΣΚΟΥΛΑΡΙΚΗΣ 
- -φ- 

Αριθ. 540452 (2) 

Συγχώνευση κλάδων προσωπικού ΕΟΤ. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΚΑΙ ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη τις διατάξεις: 

α. Του άρθρου 24 παρ. 8 του Ν. 1586/86 (ΦΕΚ τ.Α 37) Βαθμολο¬ 
γική διάρθρωση θέσεων του Δημοσίου, Νομικών προσώπων Δημοσίου 
Δικαίου και των Οργανισμών Τοπικής Αυτοδιοίκησης και άλλες διατά¬ 
ξεις όπως τροποποιήθηκε και συμπληρώθηκε με το άρθρο 22 παρ. 5 του 
Ν. 1735/87. 

β. Το ΠΔ (ΦΕΚ τ. Α' 84) Καθορισμός προσόντων διορισμού σε θέσεις 
των δημοσίων υπηρεσιών και νομικών προσώπων δημοσίου δικαίου. 

γ. Του ΠΔ 884/76 περί Κανονισμού Διαρθρώσεως των Υπηρεσιών 
και Καταστάσεως του προσωπικού του ΕΟΤ όπως ισχύει σήμερα. 

δ. Την ανάγκη προσαρμογής των κλάδων των υπαλλήλων του Ορ¬ 
γανισμού χωρίς την σύσταση νέων οργανικών θέσεων, αποφασί¬ 
ζουμε: 

1. Οι προσωρινές θέσεις των κλάδων ΠΕ7, ΠΕ8, ΤΕ4, ΤΕ7, ΔΕ6 
και ΔΕ9 μεταφέρονται στους εξής κλάδους: 

Α. Στον κλάδο ΠΕΙ «Διοικητικός Οικονομικός» 

Επτά (7) προσωρινές θέσεις του κλάδου ΠΕ7 και έξι (6) του κλάδου 
ΠΕ8. 

Β. Στον κλάδο ΤΕ1 «Διοικητικός Οικονομικός μετονομαζόμενο σε 
κλάδο ΤΕ Διοικητικό - Λογιστικό. 

Μία (1) θέση του κλάδου ΤΕ4 και δύο (2) του κλάδου ΤΕ7 
Γ. Στον κλάδο ΤΕ2 «Τουριστικός» 

Έντεκα (11) θέσεις του κλάδου ΤΕ4 και δύο (2) θέσεις του κλάδου 
ΤΕ7. 

Δ. Στον κλάδο ΤΕ3 «Υπομηχανικών», μετονομαζόμενο~σε κλάδο ΤΕ 
Τεχνολογικών Εφαρμογών 

Μία (1) θέση του κλάδου ΤΕ4. 

Ε. Στον κλάδο ΤΕ5 «Διπλωματούχων Σχολών, Εμπορικού Ναυτι¬ 
κού» 

Δύο (2) θέσεις του κλάδου ΤΕ4 κάι δύο (2) του κλάδου ΤΕ7. 

ΣΤ. Στον κλάδο ΔΕΙ «Γραφέων Δακτυλογράφων» μετονομαζόμενο 
σε κλάδο ΔΕ Διοικητικό - Λογιστικό - Δακτυλογράφων - Στενογράφων. 

Ογδόντα τρεις (83) θέσεις του κλάδου ΔΕ6 και σαράντα τρεις (43) 
του κλάδου ΔΕ3. 

Ζ. Στον κλάδο ΔΕ3 «Εργοδηγών - Σχεδιαστών», μετονομαζόμενο αρ 
κλάδο ΔΕ Τεχνικός. 

Πέντε (5) θέσεις του κλάδου ΔΕ6 και δύο (2) του κλάδου ΔΕ9. 
Δ.Κ.Κ./Π.Δ. 76/85). 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

Α. ΚΑΚΛΑΜΑΝΗΣ Ν. ΣΚΟΥΛΑΣ 

-φ- 

Αριθ. 32525 (3) 

Χορήγηση έκτακτης οικονομικής ενίσχυσης στους άνεργους φρεατορύ- 
χους Λάρισας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 2961/54 
«περί συστάσεως οργανισμού Απασχολήσεως και Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώσεως & Διοική- 
σεως του Οργανισμού Απασχολήσεως Εργατικού Δυναμικού». 

3. Την αριθμ. 3604/88 απόφαση του Δ.Σ. του ΟΑΕΔ (αρ. Συνεδρία¬ 
σης 324/1.σΐ 1.88) που μας υποβλήθηκε με το αρ. 115784/4.11.88 
έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από δέκα οκτώ (18.000) χιλιάδες δρχ. στον καθένα από τους 
άνεργους φρεατορύχους Λάρισας. 

2. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 8 Νοεμβρίου 1988 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 
-♦- 

Αριθ. Η/7340 (4) 

Τροποποίηση της απόφασης Η/4981/1988 (ΦΕΚ 531 /Β') του 
Υπουργού Εθν. Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 28 και 29 του Ν. 1558/1985 (ΦΕΚ 
137). 

2. Το Π.Δ. 147/1976 (ΦΕΚ 56) «περί οργανισμού της Κ.Υ. του 
ΥΠΕΠΘ», όπως τροποποιήθηκε και ισχύει αποφασίζουμε: 

Στο άρθρο 2 της απόφασης Η/4981/1988 «Μεταβίβαση δικαιώ¬ 
ματος υπογραφής Με εντολή Υπουργού» στους Γενικούς Γραμματείς 
και τον Ειδικό Γραμματέα του Υπουργείου Εθνικής Παιδείας και Θρη¬ 
σκευμάτων και στους Προϊσταμένους Διευθύνσεων και Τμημάτων του 
ΥΠΕΠΘ, (ΦΕΚ 531 Β’), προστίθεται παράγραφος 81 ως ακολούθως: 

«81. Έκδοση πράξεων εκλογής πανεπιστημιακών αρχών και ορι¬ 
σμού μελών Τεχνικού Συμβουλίου των Α.Ε.Ι.». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Νοεμβρίου 1988 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 
- 4 - 

Αριθ. 14005 (5) 

Τροποποίηση - προσαρμογή του Οργανισμού Εσωτερικής Υπηρεσίας 
της Κοινότητας Αγ. Σπυρίδωνα Ν. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις των άρθρ. 12 και 320 του Ν. 1188/81, του Ν. 
1476/84, του Ν. 1586/86, του Π.Δ. 37α/87 και του άρθ. 153 του 

2. Τη σύμφωνη γνωμοδότηση του Υπηρεσιακού Συμβουλίου που συ¬ 

γκροτήθηκε σύμφωνα με τις διατάξεις της παρ. 9 του άρθ. 14 του Ν. 
1586/86 και η οποία διατυπώνεται στο αριθμ. 4/88 Πρακτικό του την 
15.9.1988. ' " 

3. Την 45/88 απόφαση του κοινοτικού Συμβουλίου Αγ. Σπυρίδωνα 
που αφορά στην τροποποίηση και προσαρμογή του Ο.Ε.Υ. της κοινότη¬ 
τας στις διατάξεις του Ν. 1586/86. 

4. Τις 53560/6.8.86, 75643/16.1.1987 και 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε την 45/88 απόφαση του κοινοτικού συμβουλίου Αγ. 
Σπυρίδωνα που αφορά στην τροποποίηση και προσαρμογή του Οργανι¬ 
σμού Εσωτερική Υπηρεσίας της Κοινότητας στις διατάξεις του Ν. 
1586/86 όπως αναλυτικά ορίζεται σ’ αυτή και σύμφωνα με την οποία 
η διάρθρωση των Υπηρεσιών της κοινότητας και η διαβάθμιση των θέ¬ 
σεων έχουν ως εξής: 

Α. Μόνιμο προσωπικό. 

1. Κατηγορία ΔΕ Κλάδος ΔΕΙ Διοικητικού: 

Δύο (2) θέσεις γραμματέα με βαθμούς Γ-Α. 

Β. Προσωπικό με σχέση εργασίας. 

1. Ι,Δ. Αορίστου χρόνου. 

α) Ολικής απασχόλησης. 

1. Μία (1) θέση διοικητικού'υπαλλήλου (γραμματέα) με σχέση εργα¬ 
σίας ιδιωτικοηύ δικαίου αορίστου χρόνου που κατέχεται (άρθρο 25 Ν. 
1735/87) η οποία με οποιοδήποτε τρόπο κενωθεί, θα καταργηθεί. 

2. Μία (1) θέση οδηγού αυτοκινήτου των υπηρεσιών καθαριότητας 
και οδοποιίας με πλήρη απασχόληση. 

β) Μερικής απασχόλησης. 

1. Μία (1) θέση εργάτη καθαριότητας με μερική απασχόληση ήτοι 
(τέσσερες μέρες της εβδομάδας». 

2. Μία (1) θέση καθαρίστριας με μερική απασχόληση ήτοι (τρίωρη 
απασχόληση για πέντε μέρες την εβδομάδα και 

3) Μία (1) θέση υδρονομέα της υπηρεσίας υδρεύσεως ως με μερική 
απασχόληση. 

Ο διορισμός, τα καθήκοντα, οι περιορισμοί, ο χρόνος εργασίας, η 
αστική ευθύνη, τα δικαιώματα, οι άδειες, οι μεταβολές, οι ποινές, η 
λύση της υπαλληλικής σχέσης, η περίθαλψη κ.λπ. του προσωπικού που 
προβλέπεται από τον Οργανισμό αυτό, ρυθμίζονται από τις εκάστοτε 
ισχύουσες διατάξεις για το προσωπικό των δήμων και των κοινοτήτων. 

Προϊστάμενος των υπηρεσιών είναι ο πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 3 Νοεμβρίου 1988 

Ο Νομάρχης 
ΒΑΣ. ΣΙΟΥΜΑΛΑΣ 

-♦- 

Αριθ. 14004 (6) 

Τροποποίηση - προσαρμογή του Οργανισμού Εσωτερικής Υπηρεσίας 
της Κοινότητας Αγνάντων Ν. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις των άρθρ. 12 και 320 του Ν. 1188/81, του Ν. 
1476/84, του Ν. 1586/86, του Π.Δ. 37α/87 και του άρθ. 153 του 
Δ.Κ.Κ./Π.Δ. 76/85). 

2. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με τις διατάξεις της παρ. 9 του άρθ. 14 του Ν. 
1586/86 και η οποία διατυπώνεται στο αριθμ. 4/88 Πρακτικό του την 
15.9.1988. 

3. Την 42/88 απόφαση του κοινοτικού Συμβουλίου Αγνάντων που 
αφορά στην τροποποίηση και προσαρμογή του Ο.Ε.Υ. της κοινότητας 
στις διατάξεις του Ν. 1586/86. 

4. Τις 53560/6.8.86, 75643/16.1.1987 και 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε την 42/88 απόφαση του κοινοτικού συμβουλίου Αγνά¬ 
ντων που αφορά στην τροποποίηση και προσαρμογή του Οργανισμού 
Εσωτερικής Υπηρεσίας της Κοινότητας στις διατάξεις του Ν. 1586/86 
όπως αναλυτικά ορίζεται σ’ αυτή και σύμφωνα με την οποία η διάρ¬ 
θρωση των Υπηρεσιών της κοινότητας και η διαβάθμιση των θέσεων 
έχουν ως εξής: 

Α. Μόνιμο προσωπικό. 


1. Κατηγορίας ΔΕ Κλάδος ΔΕΙ Διοικητικού: 

Δύο (2) θέσεις γραμματέα με βαθμούς Γ-Α. 

Β. Προσωπικό με σχέση εργασίας 
1. Ι.Δ. Αορίστου χρόνου 
~ α) Ολικής απασχόλησης 
β) Μερικής απασχόλησης. 

1. Μία (1) θέση καθαρίστριας με σχέση εργασίας ιδιωτικού δικαίου 
αόριστου χρόνου περιωρισμένης απασχόλησης ήτοι (τρίωρη καθημερινή 
απασχόληση). 

Ο διορισμός, τα καθήκοντα, οι περιορισμοί, ο χρόνος εργασίας, η 
αστική ευθύνη, τα δικαιώματα, οι άδειες, οι μεταβολές, οι ποινές, η 
λύση της υπαλληλικής σχέσης, η περίθαλψη" κ.λπ. του προσωπικού που 
προβλέπεται από τον Οργανισμό αυτό, ρυθμίζονται από τις εκάστοτε 
ισχύουσες διατάξεις για το προσωπικό των δήμων και των κοινοτήτων. 
Προϊστάμενος των υπηρεσιών είναι ο πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 3 Νοεμβρίου 1988 

Ο Νομάρχης 
ΒΑΣ. ΣΙΟΥΜΑΛΑΣ 

- ♦ - 

Αριθ. ΕΣ 14006 (7) 

Τροποποίηση - προσαρμογή του Οργανισμού Εσωτερικής Υπηρεσίας 
της Κοινότητας Κομποτίου, Ν. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις των άρθ. 12 και 320 του Ν. 1188/81, του Ν. 
1476/84, του Ν. 1586/86, του Π.Δ. 37α/87 και του άρθ. 153 του 
Δ.Κ.Κ./Π.Δ. 76/85). 

2. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με τις διατάξεις της παρ. 9 του άρθ, 14 του Ν. 
1586/86 και η οποία διατυπώνεται στο αριθμ. 4/1988 Πρακτικό του. 

3. Την 88/1988 απόφαση του Κοινοτικού Συμβουλίου Κομποτίου 

που αφορά στην τροποποίηση και προσαρμογή του Ο.Ε.Υ. της κοινότη¬ 
τας στις διατάξεις του Ν. 1586/86. / ' 

4. Τις 53560/6.8.86, 75643/16.1.87 και 27111/13.7.87 
εγκυκλίους του Υποργείου Εσωτερικών, αποφασίζουμε: . 

Εγκρίνουμε την 88/1988 απόφαση του κοινοτικού Συμβουλίου Κο¬ 
μποτίου που αφορά στην τροποποίηση και προσαρμογή του Οργανισμού 
Εσωτερικής Υπηρεσίας της Κοινότητας στις διατάξεις του ν. 1586/86 
όπως αναλυτικά ορίζεται σ’ αυτή και σύμφωνα με την οποία η διάρ¬ 
θρωση των Υπηρεσιών της κοινότητας και η διαβάθμιση των θέσεων 
έχουν ως εξής: 

Α. ΜΟΝΙΜΟ ΠΡΟΣΩΠΙΚΟ 

1. Κατηγορία ΔΕ Κλάδος ΔΕΙ Διοικητικού 
Μία (1) θέση γραμματέα με βαθμό Γ-Α 

2. Κατηγορία ΥΕ Κλάδος ΥΕ1 

Μία (1) θέση κλητήρα θυρωρού γενικών καθηκόντων με βαθμούς 
Δ-Γ 

3. Κατηγορία ΥΕ Κλάδος ΥΕ ΙΟ 

, Μία (1) θέση υδρονομέα με βαθμούς Δ-Γ 
Β. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
1. Ι.Δ. ΑΟΡΙΣΤΟΥ ΧΡΟΝΟΥ 
α) ΟΛΙΚΗΣ ΑΠΑΣΧΟΛΗΣΗΣ 

1. Μία (1) θέση οδηγού αυτοκινήτου της υπηρεσίας καθαριότη¬ 
τας 

2. Μία (1) θέση εργάτη καθαριότητας , 

3. Μία (1) θέση προσωρινή διοικητικού υπαλλήλου 

Ο διορισμός, τα καθήκοντα, οι περιορισμοί ο χρόνος εργασίας, η 
αστική ευθύνη, τα δικαιώματα, οι άδειες, οι μεταβολές, οι ποινές, η 
λύση της υπαλληλκής σχέσης, η περίθαλψη κ.λπ. του προσωπικού που 
προβλέπεται από τον Οργανισμό αυτό, ρυθμίζονται από τις εκάστοτε 
ισχύουσες διατάξεις για το προσωπικό των δήμων και των κοινοτήτων. 
Προϊστάμενος των υπηρεσιών είναι ο πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 4 Νοεμβρίου 1988 

Ο Νομάρχης 
ΒΑΣ. ΣΙΟΥΜΑΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

) 


Αριθ. Ε, 4963 (8) 

Εν μέρει έγκριση της τροποποιήσεως και προσαρμογής του ΟργαΛαμού 
Εσωτερικής Υπηρεσίας της Κοινότητας Γαλατινής Ν. Κοζάνης στις 
διατάξεις του Ν. 1586/86. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: __ 

1. Τις διατάξεις των άρθρων 12 του Ν. 1188/81, 1-7 του Ν. 
1586/86, 23 παρ. 35 του Ν. 1735/87 και του Π.Δ. 37α/87. 

2. Τη σύμφωνη γνωμοδότηση αρ. 3/4.7.88 του Υπηρεσιακού Συμ¬ 
βουλίου του άρθρου 14 παρ. 9 του Ν. 1586/86, αποφασίζουμε: 

Άρθρο μόνο 

Εν μέρει εγκρίνουμε την απόφαση αρ. 19/88 του Κ.Σ. Γαλατινής η 
οποία αφορά τροποποίηση και προσαρμογή του Οργανισμού Εσωτερι¬ 
κής Υπηρεσίας στις διατάξεις του Ν. 1586/86. 

Έτσι η διάρθρωση και διαβάθμιση των υπηρεσιών έχει ως εξής: 

Άρθρο 3ο 

Η οργανική σύνθεση και διαβάθμιση των θέσεων του τακτικού προ¬ 
σωπικού της Κοινότητας ορίζονται ως εξής: 

ΜΟΝΙΜΟ ΠΡΟΣΩΠΙΚΟ 
Γ ραμματεία 
Κατηγορία ΔΕ 

1) Κλάδος ΔΕΙ Διοικητικός 

Δύο θέσεις υπαλλήλων με βαθμούς Γ-Α 

2) Κλάδος ΔΕ15 Εισπρακτόρων ΟΤΑ 
Μία θέση με βαθμούς Γ-Α 
Κατηγορία ΥΕ 

1) Κλάδος ΥΕ1 Κλητήρων - Θυρωρών Γενικών καθηκόντων 
Μία θέση με βαθμούς Δ-Γ 

2) Κλάδος ΥΕ10 Υδρονομείς 
Μία θέση με βαθμούς Δ-Γ 

Θέσεις προσωπικού με σχέση εργασίας Ι.Δ. 

Μία (1) θέση εργάτη καθαριότητας με πλήρη απασχόληση που συ- 
στάθηκε βάση των διατάξεων του Ν. 1476/84. 

Μία (1) θέση οδηγού αυτ/του με ημιαπασχόληση τρεις μέρες τη βδο¬ 
μάδα. 

Μία (1) θέση εργάτη μερικής απασχόλησης 3 μέρες τη βδομάδα με 
σχέση εργασίας Ι.Δ. ορισμένου χρόνου για την κάλυψη εκτάκτων πρό¬ 
σκαιρων αναγκών της Κοινότητας, 

Δύο θέσεις εργατών καθαριότητας μερικής απασχόλησης και μέχρι 3 
ώρες την μέρα για την καθαριότητα των κοινοτικών σφαγείων και της 
Λαϊκής αγοράς και για μία φορά την εβδομάδα. 

Προϊστάμενος της υπηρεσίας είναι ο Πρόεδρος της Κοινότητας. 
Δεν εγκρίνεται η ανωτέρω απόφαση ως προς τη σύσταση μιας (1) θέ¬ 
σης εργάτη μερικής απασχόλησης για την κάλυψη πρόσκαιρων ανα¬ 
γκών της Κοινότητας γιατί από τις διατάξεις του άρθρου 23 παρ. 35 
του Ν. 1735/87 προκύπτει ότι η σύσταση οργανικών θέσεων μερικής 
απασχόλησης για βοηθητικό προσωπικό και προσωπικό καθαριότητας 
επιτρέπεται για πάγιες ανάγκες και όχι για πρόσκαιρες. 

Η απόφαση αυτή να δημοσιευθεί στην Εφημερίδα της Κυβερνήαεως. 

Κοζάνη, 4 Νοεμβρίου 1988 

Με εντολή Νομάρχη 
Ο Προϊστάμενος 
ΓΕΩΡΓΙΟΣ ΔΟΥΔΑΛΗΣ 

-ψ- 

Αριθ. 20237 (9) 

Ψήφιση Οργανισμού Εσωτερικής Υπηρεσίας Κοινότητας Μουρεσίου, Ν. 

Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις α) του άρθρου 12 του Ν. 1188/81, «Περί κυρώσεως 
του Κώδικος περί καταστάσεως προσωπικού Ο.Τ.Α.». 

β) Του ν. 1586/1986 «Βαθμολογική διάρθρωση των θέσεων του 
Δημοσίου, νομικών προσώπων δημοσίου δικαίου και των Ο.Τ.Α. και 
άλλες διατάξεις». 

γ) Του Π.Δ/τος 37α/1987 «Μερική επέκταση διατάξεων που ισχύ¬ 
ουν για τους δημοσίους υπαλλήλους και τους υπαλλήλους των άλλων 


Νομικών Προσώπων Δημοσίου Δικαίου και στους υπαλλήλους των 
Ο.Τ.Α. και προσαρμογή διατάξεων στις ρυθμίσεις του Ν. 1586/86». 

2. Την 4/1988 σύμφωνη γνωμοδότηση του Υπηρεσιακού Συμβου¬ 
λίου της Νομαρχίας άρθρου 5 Ν. 1188/81. 

3. Όλα τα στοιχεία του φακέλλου, αποφασίζουμε: 

Εγκρίνουμε την 18/88 απόφαση του Κοινοτικού Συμβουλίου Μου¬ 
ρεσίου περί ψηφίσεως νέου Οργανισμού Εσωτερικής Υπηρεσίας της Κοι¬ 
νότητας ο οποίος έχει ως εξής: 

«ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ» 

ΜΕΡΟΣ Α’ 

Άρθρο 1 

ΟΡΓΑΝΩΣΗ 

Η Υπηρεσία της Κοινότητας Οργανώνεται ως εξής: 

Γραμματεία 

Αυτή περιλαμβάνει τις παρακάτω θέσεις: 

Άρθρο 2ο 

'.' Διάρθρωση - Διαβάθμιση θέσεων 
1. Μόνιμο προσωπικό 
α. Διοικητικό Προσωπικό 
α. Κατηγορία ΤΕ 

Κλάδος ΤΕ 17 Διοικητικού Λογιστικού (προσωρινή θέση) 

Μία (1) θέση με βαθμούς Γ-Α (ΜΚ 19-4) 

β. Κατηγορία ΔΕ 

Κλάδος ΔΕ 1 Διοικητικού 

Μία (1) θέση με βαθμούς Γ-Α (ΜΚ 24-9) 

Η συνιστώμενη προσωρινή θέση κατηγορίας ΤΕ 17 Διοικητικού - 
Λογιστικού σύμφωνα με τις διατάξεις του άρθρου 17 του Ν. 1586/86 
θα καταργηθεί με την με οποιονδήποτε τρόπο έξοδο από την Υπηρεσία 
του καταταγέντος υπαλλήλου της Κοινότητας η δε απ’ αυτόν κατεχό- 
μενη θέση κλάδου ΔΕΙ Διοιηκητικού με βαθμούς Γ-Α) θα παραμείνει 
κενή και θα αναβιώσει ευθύς ως εξέλθη της Υπηρεσίας ο υπάλληλος της 
προσωρινής θέσης. 

Β. Γεωπονικό Προσωπικό 
Κλάδος ΔΕ 12 Δασοφυλάκων 

Μία (1) θέση δασοφύλακα με βαθμόύπς Γ-Α (ΜΚ 26-11) 

Η εν λόγω θέση μετά την με οποιονδήποτε τρόπο έξοδο του υπαλλή¬ 
λου από την Υπηρεσία, καταργείται αυτοδικαίως ελλείψει αντικειμέ¬ 
νου. 

Γ. Εργατικό Προσωπικό 

Τρεις (3) θέσεις εργατών με οχέση εργασίας Ιδιωτικού Δικαίου για 
δίμηνη απασχόληση το χρόνο, κατά την θερινή τουριστική και αρδευ¬ 
τική περίοδο. 

Άρθρο 3ο 
Αρμοδιότητες 

α) Γραμματέας Κοινότητας 

1. Η μέριμνα για την τήρηση του βιβλίου επίπλων και σκευών και η 
διαφύλαξη αυτού. 

2. Η μέριμνα για την τήρηση και φύλαξη των προβλεπομένων από το 
νόμο βιβλίων της Κοινότητας, των φακέλων του αρχείου και την σφρα¬ 
γίδα της Κοινότητας. 

3. Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας, πλην της απορρή¬ 
του, αφού προηγουμένως τεθεί υπόψη του Προέδρου χωρίς καθυστέ¬ 
ρηση και γίνουν οι δέουσες ενέργειες. 

4. Γράφει τα πρακτικά των συνεδριάσεων του κοινοτικού Συμβουλίου 
στο βιβλίο πρακτικών αυτού, μεριμνά για την υπογραφήν του και εκδί¬ 
δει αντίγραφα αυτών. 

5. Καταρτίζει με τον Πρόεδρο σχέδιο προϋοπολογισμού της Κοινότη¬ 
τας, συντάσσει και συνυπογράφει με τον Πρόεδρο της Κοινότητας τους 
βεβαιωτικούς καταλόγους επιβολής, βεβαιώσεως και εισπράξεως των 
Κοινοτικών εσόδων γενικά και διεξάγει την λογιστική υπηρεσία της 
Κοινότητας. 

6. Ενημερώνει τον Πρόεδρο για την πορεία των Οικονομικών της 
Κοινότητας και συνυπογράφει με τον Πρόεδρο τα χρηματικά εντάλματα 
της κοινότητας. 

7. Τηρεί και φυλάσσει τα Μητρώα Αρρένων, τα Δημοτολόγια, και τα 
Ληξιαρχικά βιβλία. Διεξάγει κάθε υπηρεσία που απορρέει από την ενά¬ 
σκηση αρμοδιοτήτων που ανατίθενται στην Κοινότητα από Νόμους, 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


Διατάγματα κ.λπ, 

β) Γεωπονικού Προσωπικού 

Ο Κοινοτικός δασοφύλακας μεριμνά για την φύλαξη των Κοινοτικών 
δασών από λαθροϋλοτομίαν, βοσκήν υλοτομηθέντων πυρκαϊάν, και 
ενεργεί για κάθε ζήτημα που ανάγεται στην αρμοδιότητά του. Επιβλέ¬ 
πει την υλοτομίαν των Κοινοτικών δασών, όταν αυτά υλοτομούνται και 
μεριμνά για την διαφύλαξη των ορίων αυτών. 

γ) Εργατικού προσωπικού 

Στην αρμοδιότητα του εργατικού προσωπικού ανήκει η διανομήιτων 
αρδευτικών υδάτων και η φύλαξη των έργων αρδεύσεως, ο καθαρισμός 
των οδών-ακτών και κοινοχρήστων χώρων καθώς και κάθε εργασία 
που θα τους ανατεθεί από την Κοινότητα αφορώσα τα ανωτέρω αντικεί¬ 
μενα. 

Άρθρο 4ο 

Προϊστάμενος όλων των υπηρεσιών της Κοινότητας είναι ο Πρόεδρός 
της. 

Άρθρο 5ο 

Για τον διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, άδειες, τις μεταβολές υπηρε¬ 
σιακής καταστάσεως, τις ποινές, την λύση της υπαλληλικής σχέσης 
κ.λπ. των μονίμων υπαλλήλων που προβλέπονται από τον παρόντα ορ¬ 
γανισμό, προβλέπουν οι διατάξεις των νόμων 1188/81, 1586/1986 
και το Π.Δ. 37α/1986. 

Άρθρο 6ο 

Ο οργανισμός αυτός Εσωτερικής Υπηρεσίας της Κοινότητας ισχύει 
από την δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 2 Νοεμβρίου 1988 

Ο Νομάρχης 
ΑΘΑΝ. ΣΙΑΤΡΑΣ 

-♦-— 

Αριθ. 20214 (10) 

Ψήφιση Οργανισμού Εσωτερικής Υπηρεσίας Κοινότητας Άνω Λεχω¬ 
νιών Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις: 

α) Του άρθρου 12 του Ν. 1188/81 «Περί κυρώσεως του Κώδικος 
περί καταστάσεως προσωπικού Ο.Τ.Α.». 

β) Του Ν. 1-586/1986 «Βαθμολογική διάρθρωση των θέσεων του 
Δημοσίου, νομικών προσώπων δημοσίου δικαίου και των Ο.Τ.Α. και 
άλλες διατάξεις». 

γ) Του Π.Δ/τος 37α/1987 «Μερική επέκταση διατάξεων που ισχύ¬ 
ουν για τους δημοσίους υπαλλήλους και τους υπαλλήλους των άλλων 
Νομικών Προσώπων Δημοσίου Δικαίου και στους υπαλλήλους των 
Ο.Τ.Α. και προσαρμογή διατάξεων στις ρυθμίσεις του Ν. 1586/86». 

2. Την 1/1988 σύμφων γνωμοδότηση του Υπηρεσιακού Συμβου¬ 
λίου της Νομαρχίας άρθρου 5 Ν. 1188/81, αποφασίζουμε: 

Εγκρίνουμε την 30/88 απόφαση του Κοινοτικού Συμβουλίου Άνω 
Λεχωνιών περί ψηφίσεως νέου Οργανισμού Εσωτερικής Υπηρεσίας της 
Κοινότητας ο οποίος έχει ως εξής: 

«ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ» 

ΜΕΡΟΣ Α' 

Άρθρο 1 
ΟΡΓΑΝΩΣΗ 

Η Υπηρεσία της Κοινότητας Οργανώνεται ως εξής: 

Γ ραμματεία 


Αυτή περιλαμβάνει τις παρακάτω θέσεις. 

Άρθρο 2 

Διάρθρωση Διαβάθμιση θέσεων 

_71.-Μόνιμο Προσωπικό. 

- Διοικητικό Προσωπικό. 

α. Κατηγορία ΔΕ 

Κλάδος ΔΕΙ Διοικητικού 

Δύο θέσεις με βαθμούς Γ-Β-Α. 

β. Κατηγορία ΥΕ1 κλητήρων - θυρωρών Γενικών Καθηκόντων. 

Μία θέση με βαθμούς Δ-Γ. 

ΜΕΡΟΣ Β... 

ΜΕΡΟΣ Γ- 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ ΚΑΘΗΚΟΝΤΑ Κ.ΛΠ. 

Για το διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, άδειες, τις μεταβολές υπηρε¬ 
σιακής καταστάσεως το προβάδισμα, τις ποινές, τη λύση της υπαλληλι¬ 
κής σχέσης, τα έξοδα κηδείας των μονίμων υπαλλήλων που προβλέπο- 
νται από τον οργανισμό ρυθμίζονται από τις διατάξεις του Ν. 1188/ 
1981 και των διαταγμάτων που εκδίδονται σε εκτέλεση του Νόμου αυ¬ 
τού. 

Η Νοσοκομειακή και φαρμακευτική περίθαλψη παρέχονται εις τους 
υπαλλήλους της Κοινότητας από το Τ.Υ.Δ.Κ.Υ. το οποίο έχει επεκταθεί 
και στο Νομό Μαγνησίας. 

Άρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ 
ΔΙΟΙΚΗΤΙΚΗΣ ΥΠΗΡΕΣΙΑΣ 
ΓΡΑΜΜΑΤΕΑΣ ΚΟΙΝΟΤΗΤΑΣ 

α. Η μέριμνά για την τήρηση του βιβλίου επίπλων και σκευών και η 
διαφύλαξη αυτού. 

β. Η μέριμνα για την τήρηση και φύλαξη των προβλεπομένών από το 
Νόμο βιβλίων της Κοινότητας, των φακέλων του αρχείου και την σφρα¬ 
γίδα της Κοινότητας. 

γ. Η παραβολή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας, πλην της απόρρη¬ 
της, αφού προηγουμένως τεθεί υπόψη του Προέδρου χωρίς καθυστέ¬ 
ρηση και γίνουν οι δέουσες ενέργειες. 

δ. Η τήρηση των πρακτικών των συνεδριάσεων του'Κοινοτικού Συμ¬ 
βουλίου, η καταχώρησή τους στο βιβλίο πρακτικών αυτού, η μέριμνα 
για την υπογραφή του και η έκδοση αντιγράφων. 

ε. Η κατάρτιση με τον Πρόεδρο σχεδίου προϋπολογισμού της Κοινό¬ 
τητας, η σύνταξη και συνυπογραφή με τον Πρόεδρο της Κοινότητας των 
βεβαιωτικών καταλόγων επιβολής, βεβαιώσεως και εισπράξεως των εν 
γένει κοινοτικών εσόδων και η διεξαγωγή της εν γένει λογιστικής υπη¬ 
ρεσίας της Κοινότητας. 

στ. Η ενημέρωση του Προέδρου για την πορεία των οικονομικών της 
Κοινότητας και η προσυπογραφή με τον Πρόεδρο των χρηματικών 
ενταλμάτων της Κοινότητας. '·. 

ζ. Η προσυπογραφή όλων των σχεδίων των προς υπογραφή εγγρά¬ 
φων και όλων των πιστοποιητικών και πινάκων που προβλέπουν οι 
ισχύουσες διατάξεις. · 

η. Η επιμέλεια κατάρτισης του προγράμματος τέλεσης δημοσίων 
κοινοτικών εορτών και δεξιώσεων. 

θ. Η φροντίδα για την λειτουργία των υπηρεσιών της Κοινότητας,, 
ύδρευσης, φωτισμού, καθαριότητας. - άρδευσης, ως και πάσης άλλης 
δημιουργηθεισομένης υπηρεσίας στο μέλλον. 

ι. Η τήρηση και- φύλαξη των μητρώων αρρένων δημοτολογίων και 
ληξιαρχικών βιβλίων. 

«χ. Η διεξαγωγή κάθε υπηρεσίας πρυ απορρέει από την ενάσκηση αρ¬ 
μοδιοτήτων οι οποίες ανατίθενται στην Κοινότητα από Νόμους και δια¬ 
τάγματα κ.λπ. 

"Αρθρο 5 

Αυτός ο οργανισμός ισχύει από τη δημοσίευσή του στην Εφημερίδα 
της Κυβερνήσεως. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 


Βόλος, 2 Νοεμβρίου 1988 

Ο Νομάρχης 
ΘΑΝΑΣΗΣ ΣΙΑΤΡΑΣ 


Αριθ. Ε.8692 

Σύμβαση μίσθωσης έργου στο δημοτικό Ωδείο Ξάνθης. 


( 11 ) 


Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις του άρθρου 15 παράγρ. 1 του Ν. 1735/1987 «Για 
τις προσλήψεις στο Δημόσιο Τομέα, τον κοινωνικό έλεγχο στη Δημόσια 
Διοίκηση, Πολιτικά δικαιώματα και άλλες διατάξεις και του Π. Δ/τος 
260/1988 (ΦΕΚ 119Α). 

2. Τις ανάγκες του Δημοτικού Ωδείου Ξάνθης, για την εκτέλεση του 
έργου του βοηθού του αρχιμουσικού της Φιλαρμονικής, αποφασί¬ 
ζουμε: 

Καθορίζουμε τον αριθμό των προσώπων που είναι απαραίτητο να 
απασχοληθεί με σύμβαση έργου από το Δημοτικό Ωδείο Ξάνθης, σύμ¬ 
φωνα με τις διατάξεις του άρθρου 681 Κ.Σ. του Αστικού Κώδικα, ως 
εξής: 

- Ένας μουσικός 

Απαραίτητα προσόντα είναι αυτά που προβλέπονται από το Π.Δ. 
476/1981. ■* 

Το συγκεκριμένο έργο που πρόκειται να εκτελεστεί είναι η παροχή 
βοήθειας προς τον αρχιμουσικό της Φιλαρμονικής. 

Το χρονικό διάστημα που απαιτείται για την ολοκλήρωση του προα- 
ναφερομένου έργου είναι κατ’ ανώτατο όριο 11 μήνες. 

Η αμοιβή θα καθοριστεί κατά την υπογραφή της σύμβασης και δε θα 
υπερβεί το ποσό των 300.000 δρχ. 

Η εκτέλεση του έργου θα παρακολουθείται από τον πρόεδρο του Δ.Σ. 
του Ωδείου. 

Ως τόπος εκτέλεσης του έργου ορίζεται ο Δήμος Ξάνθης. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα στο Δημοτικό Ωδείο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξάνθη, 24 Οκτωβρίου 1988 

Ο Νομάρχης 
Κ. ΓΚΑΓΚΑΣ 

-♦- 

Αριθ. ΕΣ/23612 (12) 

Τροποποίηση και προσαρμογή του Οργανισμού Εσωτερικής Τπηρεσίας 
της Κοινότητας Κοίμησης Ν. Σερρών. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας Κοίμησης αριθμ. 802/23.6.1988 
με την οποία υποβλήθηκε η απόφαση του Κοινοτικού Συμβουλίου αριθ. 
32/1988 που αναφέρεται στην τροποποίηση και προσαρμογή του Ορ¬ 
γανισμού Εσωτερικής Υπηρεσίας της Κοινότητας αυτής. 

2. Τις διατάξεις του άρθρου 12 του Ν. 1188/81 «περί κυρώσεως 
του Κώδικος «περί καταστάσεως προσωπικού οργανισμών τοπικής αυ- 
τοδιοικήσεως». 

3. Τις διατάξεις των άρθρων 1-4, 9 και 15 του ν. 1586/86 «Βαθμο¬ 
λογική διάρθρωση των θέσεων του Δημοσίου, των Ν.Π.Δ.Δ. και των ορ¬ 
γανισμών τοπικής αυτοιδοίκησης και άλλες διατάξεις» και το Π.Δ. 
37α/1987. 

4. Την γνωμοδότηση του Υπηρεσιακού Συμβουλίου του άρθρου 5 του 
Ν. 1188/81 και 14 παρ. 9 Ν. 1586/86 αριθ. 5/17/30.9.1988, τα 
υπόλοιπα στοιχεία του φακέλου και την οικονομική κατάσταση της Κοι¬ 
νότητας. 


5. Τις αριθ. 53660/59/6.8.1986 και 75643/16.1.1987 διατα¬ 
γές του ΥΠ.ΕΣ., αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Κοίμησης, ο οποίος τροποποιήθηκε και προσαρμόσθηκε με την από¬ 
φαση του Κοινοτικού Συμβουλίου αριθ. 32/1988, ώστε αυτός να περι¬ 
λαμβάνει την κατωτέρω υπηρεσιακή διάρθρωση: 

«Αυτοτελές Γραφείο» με τις εξής θέσεις υπαλλήλων 
Α. ΚΑΤΗΓΟΡΙΑ ΔΕ 

1. Κλάδος ΔΕ 1 διοικητικού 

Δύο (2) θέσεις υπαλλήλων με διαβάθμιση Γ’-Α" 

2. Κλάδος ΔΕ 14 Εελγκτών-Εσόδων εξόδων ΟΤΑ 
Δύο (2) θέσεις υπαλλήλων με διαβάθμιση Γ'-Α’ 

Β. ΚΑΤΗΓΟΡΙΑ ΥΕ 

Γ. Κλάδος ΥΕ 1 Κλητήρων - Θυρωρών - γεν. καθηκόντων 
Μία (1) θέση υπαλλήλου με διαβάθμιση Δ'-Γ' 

2. Κλάδος ΥΕ 16 προσωπικού καθαριότητας 

Μία (1) θέση υπαλλήλου (υδρονομέα) με διαβάθμιση Δ’-Γ' 

Η θέση αυτή είναι προσωρινή και θα καταργηθεί μόλις αποχωρήσει 
από την υπηρεσία με οποιοδήποτε τρόπο ο υπάλληλος που την κατέχει. 

Για τη θέση του προϊσταμένου του αυτοτελούς Γραφείου κρίνεται 
υπάλληλος του κλάδου ΔΕΙ δ/κού. 

Σέρρες, 31 Οκτωβρίου 1988 

Με εντολή Νομάρχου 
Η Διευθύντρια 
Ν. ΑΝΤΩΝΙΑΔΟΥ 

-♦- 

Αριθ. ΕΣ/23608 _ (13) 

Τροποποίηση και προσαρμογή του Οργανισμού Εσωτερικής Υπηρεσίας 
της Κοινότητας Πλατανακίων Ν. Σερρών. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας Πλατανακίων αριθμ. 530/ 
28.6.1988 και 137/12.2.1988 με τις οποίες υποβλήθηκε η απόφαση 
του Κοινοτικού Συμβουλίου αριθ. 25/1988 και 6/1988 που αναφέρε- 
ται στην τροποποίηση και προσαρμογή του Οργανισμού Εσωτερικής 
Υπηρεσίας της Κοινότητας αυτής. 

2. Τις διατάξεις του άρθρου 12 του Ν. 1188/81 «περί κυρώσεως 
του Κώδικος «περί καταστάσεως προσωπικού οργανισμών τοπικής αυ- 
τοδιοικήσεως». 

3. Τις διατάξεις των άρθρων 1-4,9 και 15 του ν. 1586/86 «Βαθμο¬ 
λογική διάρθρωση των θέσεων του Δημοσίου, των Ν.Π.Δ.Δ. και των ορ¬ 
γανισμών τοπικής αυτοιδοίκησης και άλλες διατάξεις» και το Π.Δ. 
37α/1987. 

4. Την γνωμοδότηση του Υπηρεσιακού Συμβουλίου του άρθρου 5 του 
Ν. 1188/81 και 14 παρ. 9 Ν. 1586/86 αριθ. 5/7/30.9.1988, τα 
υπόλοιπα στοιχεία του φακέλου και την οικονομική κατάσταση της Κοι¬ 
νότητας. 

5. Τις αριθ. 53660/59/6.8.1986 και 75643/16.1.1987 διατα¬ 
γές του ΥΠ.ΕΣ., αποφασίζουμε: 

Εγκρίνουμε τον Οργανισμό Εσωτερικής { Υπηρεσίας της Κοινότητας 
Πλατανακίων, ο οποίος τροποποιήθηκε και προσαρμόσθηκε με την από¬ 
φαση του Κοινοτικού Συμβουλίου αριθ. 6 και 25/1988, ώστε αυτός να 
περιλαμβάνει την κατωτέρω υπηρεσιακή διάρθρωση: 

«Γραμματεία με τις εξής θέσεις υπαλλήλων» 

Α. ΚΑΤΗΓΟΡΙΑ ΔΕ 
1. Κλάδος ΔΕΙ Δ/κού 

α. Μία (1) θέση υπαλλήλου με διαβάθμιση Γ’-Α’ 

Β. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ Ι.Δ 
Μία (1) θέση Δ/κού υπαλλήλου (προσωρινή) με σύμβαση εργασίας 
ιδ. δικαίου αορίστου χρόνου. 

Η θέση αυτή είναι προσωρινή και θα καταργηθεί αυτοδίκαια μόλις 
αποχωρήσει από την υπηρεσία ο υπάλληλος που την κατέχει. 

Μοναδικός προϊστάμενος της υπηρεσίας είναι ο Πρόεδρος της Κοινό- 
τητος. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παρούσα απόφαση να δημοσιευθεί στην Εφημερίδα της Κυβερνήσεως. 

Σέρρες, 31 Οκτωβρίου 1988 

Με εντολή Νομάρχου 
Η Δ/ντρια 

ΝΙΚΗ ΑΝΤΩΝΙΑΔΟΥ 
-♦- 

Αριθ. ΕΣ/23613 (14) 

Τροποποίηση και προσαρμογή του Οργανισμού Εσωτερικής Υπηρεσίας 
της Κοινότητας Πεντάπολης Ν. Σερρών. 

Η ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Την «αναφορά της Κοινότητας Πεντάπολης αριθμ. 1015/ 
27.6.1988 με την οποία υποβλήθηκε η απόφαση του Κοινοτικού Συμ¬ 
βουλίου αριθ. 42/1988 που αναφέρεται στην τροποποίηση και προσαρ¬ 
μογή του Οργανισμού Εσωτερικής Υπηρεσίας της Κοινότητας αυτής. 

2. Τις διατάξεις του άρθρου 12 του Ν. 1188/81 «περί κυρώσεως 
του Κωδικός «περί καταστάσεως προσωπικού οργανισμών τοπικής αυ- 
τοδιοικήσεως». 

3. Τις διατάξεις των άρθρων 1-4, 9 και 15 του ν. 1586/86 «Βαθμο¬ 
λογική διάρθρωση των θέσεων του Δημοσίου, των Ν.Π.Δ.Δ. και των ορ¬ 
γανισμών τοπικής αυτοιδοίκησης και άλλες διατάξεις» και το Π.Δ. 
37α/1987. 

4. Την γνωμοδότηση του Υπηρεσιακού Συμβουλίου του άρθρου 5 του 
Ν. 1188/81 και 14 παρ. 9 Ν. 1586/86 αριθ. 5/6/30.9.1988, τα 
υπόλοιπα στοιχεία του φακέλου και την οικονομική κατάσταση της Κοι¬ 
νότητας. 

5. Τις αριθ. 53660/59/6.8.1986 και 75643/16.1.1987 διατα¬ 
γές του ΥΠ.ΕΣ., αποφασίζουμε: 


Εγκρίνουμε τον Οργανισμό Εσωτερικής Υπηρεσίας της Κοινότητας 
Πεντάπολης, ο οποίος τροποποιήθηκε και προσαρμόσθηκε με την από¬ 
φαση του Κοινοτικού Συμβουλίου αριθ. 42/1988, ώστε αυτός να περι¬ 
λαμβάνει την κατωτέρω υπηρεσιακή διάρθρωση: 

«Γραμματεία» με τις εξής θέσεις υπαλλήλων. 

Α. ΚΑΤΗΓΟΡΙΑ ΔΕ 

1*. Κλάδος ΔΕΙ Διοικητικού 

α. Δύο (2) θέσεις υπαλλήλων με διαβάθμιση Γ'-Α' 

2. Κλάδος ΔΕ 15 εισπρακτόρων 

α. Μία (1) θέση υπαλλήλου (εισπράκτορα) με διαβάθμιση Γ'-Α’ 

Β. ΚΑΤΗΓΟΡΙΑ ΥΕ 

1. Κλάδος ΥΕ1 κλητήρων-θυρωρών-γεν. καθηκόντων 
α. Μία (1) θέση υπαλλήλου με διαβάθμιση Δ'-Γ’ 

Γ. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔ. ΔΙΚΑΙΟΥ 
α. Μία (1) θέση μουσικού μερικής απασχόλησης μέχρι τρεις (3) ώρες 
την ημέρα (άρθρο 258 παρ. 2 Ν. 1188/1981). 

β. Μία (1) θέση εργάτη υδρονομέα με πλήρες ωράριο απασχόλησης. 
Η θέση αυτή είναι προσωρινή (άρθρο 10 παρ. 2 Ν. 1476/84) και θα 
καταργηθεί μόλις αποχωρήσει από την υπηρεσία ο υπάλληλος που την 
κατέχει. 

Μοναδικός Προϊστάμενος της υπηρεσίας είναι ο Πρόεδρος τής Κοινό- 
τητος. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Σέρρες, 31 Οκτωβρίου 1988 
Με εντολή Νομάρχη· 

ΝΙΚΗ ΑΝΤΩΝΙΑΔΟΥ 

